title: Komission päätös (EU) 2019/418, annettu 13 päivänä maaliskuuta 2019, päätösten (EU) 2017/1214, (EU) 2017/1215, (EU) 2017/1216, (EU) 2017/1217, (EU) 2017/1218 ja (EU) 2017/1219 muuttamisesta (tiedoksiannettu numerolla C(2019) 1851) (ETA:n kannalta merkityksellinen teksti.)

text:
                  15.3.2019

                  FI

                  Euroopan unionin virallinen lehti

                  L 73/188

         KOMISSION PÄÄTÖS (EU) 2019/418,
         annettu 13 päivänä maaliskuuta 2019,
         päätösten (EU) 2017/1214, (EU) 2017/1215, (EU) 2017/1216, (EU) 2017/1217, (EU) 2017/1218 ja (EU) 2017/1219 muuttamisesta

               (tiedoksiannettu numerolla C(2019) 1851)

         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
         on kuullut Euroopan unionin ympäristömerkintälautakuntaa,
         sekä katsoo seuraavaa:

                     (1)

                     Asetuksen (EY) N:o 66/2010 mukaan EU-ympäristömerkki voidaan myöntää tuotteille, joiden ympäristövaikutukset koko niiden elinkaaren aikana ovat tavanomaista vähäisemmät. Erityiset EU-ympäristömerkin myöntämisperusteet vahvistetaan tuoteryhmittäin.

                     (2)

                     Komission päätöksissä (EU) 2017/1214 (2), (EU) 2017/1215 (3), (EU) 2017/1216 (4), (EU) 2017/1217 (5), (EU) 2017/1218 (6) ja (EU) 2017/1219 (7) vahvistetaan myöntämisperusteet sekä niiden arviointia ja todentamista koskevat vaatimukset käsitiskiaineiden, teollisuuden ja laitosten koneastianpesuaineiden, konetiskiaineiden, kovien pintojen puhdistusaineiden, pyykinpesuaineiden sekä teollisuuden ja laitosten pyykinpesuaineiden osalta.

                     (3)

                     Monet kansalliset toimivaltaiset elimet, jotka vastaavat EU:n ympäristömerkin myöntämisestä, ovat ilmoittaneet komissiolle vaikeuksista joidenkin kyseisissä päätöksissä vahvistettujen myöntämisperusteiden soveltamisessa. Erityisesti vaikeuksia on aiheuttanut se, ettei myöntämisperusteiden mukaan joissakin ainesosissa epäpuhtauksina esiintyviä aineita (esimerkiksi fosfaatteja) saa esiintyä minkäänlaisina pitoisuuksina lopullisissa puhdistustuotteissa, vaikkei niiden poistaminen ole tällä hetkellä teknisesti mahdollista.

                     (4)

                     Johdanto-osan toisessa kappaleessa mainituilla päätöksillä kumottiin ja korvattiin aiempia, samaa alaa koskevia komission päätöksiä. Aiempien päätösten mukaan epäpuhtauksien ja sivutuotteiden oli oltava myöntämisperusteiden mukaisia ainoastaan silloin, kun niiden pitoisuus oli vähintään 0,010 painoprosenttia lopputuotteesta. Komissio on tehnyt tästä asiasta arvioinnin ja todennut, että aiempien päätösten mukaisesti sekä sivutuotteiden että raaka-aineiden epäpuhtauspitoisuuden kynnysarvoksi olisi vahvistettava 0,010 painoprosenttia lopputuotteesta, josta alkaen tuotteisiin sovelletaan kaikkia johdanto-osan toisessa kappaleessa luetelluissa päätöksissä vahvistettuja myöntämisperusteita.

                     (5)

                     Päätöksellä (EU) 2017/1217 kumottiin ja korvattiin yleispuhdistusaineiden ja saniteettitilojen puhdistusaineiden tuoteryhmää koskeva komission päätös 2011/383/EU (8). Päätöksessä (EU) 2017/1217 vahvistettiin 18 kuukauden pituinen siirtymäkausi, jotta tuottajilla, joiden tuotteille on myönnetty EU-ympäristömerkki päätöksessä 2011/383/EU vahvistettujen arviointiperusteiden mukaisesti, olisi riittävästi aikaa mukauttaa tuotteensa vastaamaan päätöksessä (EU) 2017/1217 vahvistettuja tarkistettuja myöntämisperusteita. Kyseinen siirtymäkausi päättyi 26 päivänä joulukuuta 2018. Useat kansalliset toimivaltaiset elimet ovat ilmoittaneet komissiolle, että mainittua siirtymäkautta on tarpeen pidentää kuudella kuukaudella, koska hakemuksia EU-ympäristömerkkejä koskevien sopimusten uusimiseksi on tehty paljon. Komissio on tehnyt arvioinnin ja vahvistanut, että tässä tapauksessa on poikkeuksellisesti tarpeen pidentää siirtymäkautta kuudella kuukaudella.

                     (6)

                     Sekä päätökseen (EU) 2017/1218 että päätökseen (EU) 2017/1219 sisältyy asetuksen (EY) N:o 66/2010 6 artiklan 7 kohdan mukaisesti myönnetty poikkeus, joka koskee vesiympäristölle vaarallisten aineiden kategoriaan välitön vaara, kategoria 1 (H400), tai vesiympäristölle vaarallisten aineiden kategoriaan krooninen vaara, kategoria 3 (H412), luokitellun ε-Ftaali-imidi-peroksi-heksaanihapon (PAP) käyttöä enimmäispitoisuudella 0,6 g/kg pyykkiä. Nämä poikkeukset myönnettiin, koska todettiin, että PAP:lla oli tärkeä tehtävä valkaisuaineena kyseisissä päätöksissä tarkoitetuissa pesuaineissa, ja koska se hajosi huomattavasti pesuprosessin aikana.

                     (7)

                     Pesuprosessin aikana PAP hajoaa ε-Ftaali-imidi-heksaanihapoksi (PAC). Tämä aine ei ole peroksidi, ja se on nopeasti biohajoava ja ympäristölle vaaraton. Koska PAP hajoaa nopeasti PAC:ksi eikä sitä siksi ole poistovedessä, PAP:n osalta tuotteen kriittisen laimennustilavuuden laskennassa on asianmukaisempaa käyttää PAC:n hajoamiskerrointa. Vastaavaa mallia on käytetty aiemmin päätöksessä (EU) 2017/1219, jonka mukaan pesuprosessin aikana peretikkahapoksi laimenevan vetyperoksidin kriittisen laimennustilavuuden laskentaan sovelletaan eri sääntöjä. Päätöstä (EU) 2017/1219 olisikin muutettava vastaavasti, jotta PAP:n kriittisen laimennustilavuuden laskentaan voidaan soveltaa eri sääntöjä, joiden mukaan laskennassa käytetään PAC:n hajoamisarvoja.

                     (8)

                     PAP:tä käytetään pääasiassa valkaisuaineena ammattikäyttöön tarkoitetuissa monikomponenttisissa puhdistusaineissa eikä kotikäyttöön tarkoitetuissa pyykinpesuaineissa. Päätökseen (EU) 2017/1218 sisältyvä PAP:tä koskeva poikkeus on tästä syystä tarpeeton, ja se olisi poistettava.

                     (9)

                     Selvyyden vuoksi päätöksen (EU) 2017/1218 liitteen taulukkoon 3 olisi lisättävä sarake, jossa ilmaistaan, mihin asetuksen (EY) N:o 1272/2008 luokkaan aine kuuluu.

                     (10)

                     Päätöksiä (EU) 2017/1214, (EU) 2017/1215, (EU) 2017/1216, (EU) 2017/1217, (EU) 2017/1218 ja (EU) 2017/1219 olisi myös muutettava vastaavalla tavalla.

                     (11)

                     Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

               ON HYVÄKSYNYT TÄMÄN PÄÄTÖKSEN:

            1 artikla
            Korvataan päätöksen (EU) 2017/1214 liitteen kohdan ”Arviointi ja todentaminen” b) alakohdan (”Mittaustarkkuuden raja-arvot”), taulukon 1 tähdellä (*) merkitty kohta seuraavasti:

                           ”(*)

                           Merkinnällä ’ei raja-arvoa’ tarkoitetaan pitoisuudesta riippumatta (analyyttinen määritysraja) kaikkia sisältyviä aineita pois lukien sivutuotteet ja raaka-aineiden epäpuhtaudet, joiden pitoisuus lopputuotteessa saa olla enintään 0,010 painoprosenttia.”

            2 artikla
            Korvataan päätöksen (EU) 2017/1215 liitteen kohdan ”Arviointi ja todentaminen” b) alakohdan (”Mittaustarkkuuden raja-arvot”), taulukon 1 tähdellä (*) merkitty kohta seuraavasti:

                           ”(*)

                           Merkinnällä ’ei raja-arvoa’ tarkoitetaan pitoisuudesta riippumatta (analyyttinen määritysraja) kaikkia sisältyviä aineita pois lukien sivutuotteet ja raaka-aineiden epäpuhtaudet, joiden pitoisuus lopputuotteessa saa olla enintään 0,010 painoprosenttia.”

            3 artikla
            Korvataan päätöksen (EU) 2017/1216 liitteen kohdan ”Arviointi ja todentaminen” b) alakohdan (”Mittaustarkkuuden raja-arvot”), taulukon 1 tähdellä (*) merkitty kohta seuraavasti:

                           ”(*)

                           Merkinnällä ’ei raja-arvoa’ tarkoitetaan pitoisuudesta riippumatta (analyyttinen määritysraja) kaikkia sisältyviä aineita pois lukien sivutuotteet ja raaka-aineiden epäpuhtaudet, joiden pitoisuus lopputuotteessa saa olla enintään 0,010 painoprosenttia.”

            4 artikla
            Muutetaan päätös (EU) 2017/1217 seuraavasti:

                        a)

                        Korvataan 7 artiklan 3 kohta seuraavasti:

                           ”3.   Päätöksessä 2011/383/EU vahvistettujen arviointiperusteiden nojalla myönnettyjä EU-ympäristömerkkejä voidaan käyttää 30 päivään kesäkuuta 2019.”

                        b)

                        Korvataan liitteen kohdan ”Arviointi ja todentaminen” b) alakohdan (”Mittaustarkkuuden raja-arvot”), taulukon 1 tähdellä (*) merkitty kohta seuraavasti:

                                    ”(*)

                                    Merkinnällä ’ei raja-arvoa’ tarkoitetaan pitoisuudesta riippumatta (analyyttinen määritysraja) kaikkia sisältyviä aineita pois lukien sivutuotteet ja raaka-aineiden epäpuhtaudet, joiden pitoisuus lopputuotteessa saa olla enintään 0,010 painoprosenttia.”

            5 artikla
            Muutetaan päätöksen (EU) 2017/1218 liite seuraavasti:

                        a)

                        Korvataan kohdan ”Arviointi ja todentaminen” b) alakohdan (”Mittaustarkkuuden raja-arvot”), taulukon 1 tähdellä (*) merkitty kohta seuraavasti:

                                    ”(*)

                                    Merkinnällä ’ei raja-arvoa’ tarkoitetaan pitoisuudesta riippumatta (analyyttinen määritysraja) kaikkia sisältyviä aineita pois lukien sivutuotteet ja raaka-aineiden epäpuhtaudet, joiden pitoisuus lopputuotteessa saa olla enintään 0,010 painoprosenttia.”

                        b)

                        Korvataan arviointiperusteen 5 (”Aineet, joita ei saa käyttää tai joiden käyttöä on rajoitettu”) b) alakohdan ii) alakohdan taulukko 3 (”Vapautuksen saaneet aineet”) tämän päätöksen liitteessä olevalla taulukolla.

            6 artikla
            Muutetaan päätöksen (EU) 2017/1219 liite seuraavasti:

                        a)

                        Korvataan arviointiperusteen 1 (”Myrkyllisyys vesieliöille”) viimeinen kappale seuraavasti:
                        ”Koska tietyt aineet hajoavat pesuprosessissa, seuraaviin aineisiin sovelletaan erillisiä sääntöjä:

                                    —

                                    vetyperoksidi (H2O2) – ei sisällytetä CDV:tä koskeviin laskelmiin

                                    —

                                    peretikkahappo – sisällytetään laskelmiin ”etikkahappona”

                                    —

                                    ε-Ftaali-imidi-peroksi-heksaanihappo (PAP) – sisällytetään laskelmiin ε-Ftaali-imidi-heksaanihappona (PAC).

                              Kriittisen laimennustilavuuden (CDVkrooninen) laskennassa käytetään ε-Ftaali-imidi-heksaanihapon (PAC) osalta seuraavia muuttujia:

                                    DF(i) = 0,05

                                    TFkrooninen (i) = 0,256 mg/l

                                    aerobinen = R

                                    anaerobinen = O;”

                        b)

                        Korvataan kohdan ”Arviointi ja todentaminen” b) alakohdan (”Mittaustarkkuuden raja-arvot”), taulukon 1 tähdellä (*) merkitty kohta seuraavasti:

                                    ”(*)

                                    Merkinnällä ’ei raja-arvoa’ tarkoitetaan pitoisuudesta riippumatta (analyyttinen määritysraja) kaikkia sisältyviä aineita pois lukien sivutuotteet ja raaka-aineiden epäpuhtaudet, joiden pitoisuus lopputuotteessa saa olla enintään 0,010 painoprosenttia.”

            7 artikla
            Tämä päätös on osoitettu kaikille jäsenvaltioille.

            Tehty Brysselissä 13 päivänä maaliskuuta 2019.

                  Komission puolesta

               Karmenu VELLA

                  Komission jäsen

            (1)  EUVL L 27, 30.1.2010, s. 1.

            (2)  Komission päätös (EU) 2017/1214, annettu 23 päivänä kesäkuuta 2017, käsitiskiaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 1).

            (3)  Komission päätös (EU) 2017/1215, annettu 23 päivänä kesäkuuta 2017, teollisuuden ja laitosten koneastianpesuaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 16).

            (4)  Komission päätös (EU) 2017/1216, annettu 23 päivänä kesäkuuta 2017, konetiskiaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 31).

            (5)  Komission päätös (EU) 2017/1217, annettu 23 päivänä kesäkuuta 2017, kovien pintojen puhdistusaineita koskevista EU-ympäristömerkin myöntämisperusteista (EUVL L 180, 12.7.2017, s. 45).

            (6)  Komission päätös (EU) 2017/1218, annettu 23 päivänä kesäkuuta 2017, pyykinpesuaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 63).

            (7)  Komission päätös (EU) 2017/1219, annettu 23 päivänä kesäkuuta 2017, teollisuuden ja laitosten pyykinpesuaineita koskevien EU-ympäristömerkin myöntämisperusteiden vahvistamisesta (EUVL L 180, 12.7.2017, s. 79).

            (8)  Komission päätös 2011/383/EU, annettu 28 päivänä kesäkuuta 2011, ekologisista arviointiperusteista EU-ympäristömerkin myöntämiseksi yleispuhdistusaineille ja saniteettitilojen puhdistusaineille (EUVL L 169, 29.6.2011, s. 52).

            LIITE

                        Aine

                        Asetuksen (EY) N:o 1272/2008 mukainen luokitus

                        Vaaralauseke

                        Pinta-aktiiviset aineet

                        Vaarallisuus vesiympäristölle – krooninen vaara, kategoria 1

                        H400: Erittäin myrkyllistä vesieliöille

                        Vaarallisuus vesiympäristölle – krooninen vaara, kategoria 3

                        H412: Haitallista vesieliöille, pitkäaikaisia haittavaikutuksia

                        Subtilisiini

                        Vaarallisuus vesiympäristölle – krooninen vaara, kategoria 1

                        H400: Erittäin myrkyllistä vesieliöille

                        Vaarallisuus vesiympäristölle – krooninen vaara, kategoria 2

                        H411: Myrkyllistä vesieliöille, pitkäaikaisia haittavaikutuksia

                        Entsyymit (1)

                        Ihon herkistyminen, vaarakategoria 1, 1A, 1B

                        H317: Voi aiheuttaa allergisen ihoreaktion

                        Hengitysteiden herkistyminen, vaarakategoria 1, 1A, 1B

                        H334: Voi aiheuttaa hengitettynä allergia- tai astmaoireita tai hengitysvaikeuksia

                        NTA epäpuhtautena MGDA:ssa ja GLDA:ssa (2)

                        Syöpää aiheuttavat vaikutukset, vaarakategoria 2

                        H351: Epäillään aiheuttava syöpää

               (1)

                        (*2)

                        Mukaan lukien stabilointiaineet ja muut valmisteiden apuaineet.

               (2)

                        (*3)

                        NTA:n pitoisuus näissä raaka-aineissa on oltava alle 0,2 prosenttia, eikä lopputuotteen yhteenlaskettu NTA:n kokonaispitoisuus saa ylittää 0,10 prosenttia.


title: Neuvoston päätös (EU) 2019/477, annettu 12 päivänä maaliskuuta 2019, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehtyyn Euro–Välimeri-sopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan tekemisestä

text:
                  25.3.2019

                  FI

                  Euroopan unionin virallinen lehti

                  L 82/2

         NEUVOSTON PÄÄTÖS (EU) 2019/477,
         annettu 12 päivänä maaliskuuta 2019,
         Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehtyyn Euro–Välimeri-sopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 6 kohdan a alakohdan i alakohdan kanssa,
         ottaa huomioon vuoden 2005 liittymisasiakirjan ja erityisesti sen 6 artiklan 2 kohdan,
         ottaa huomioon Euroopan komission ehdotuksen,
         ottaa huomioon Euroopan parlamentin suostumuksen (1),
         sekä katsoo seuraavaa:

                     (1)

                     Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisestä assosiaatiosta tehtyyn Euro–Välimeri-sopimukseen liitettävä, Bulgarian tasavallan ja Romanian Euroopan unioniin liittymisen huomioon ottamiseksi tehty pöytäkirja allekirjoitettiin 30 päivänä marraskuuta 2009 Euroopan yhteisön ja sen jäsenvaltioiden puolesta.

                     (2)

                     Pöytäkirjan 8 artiklan 2 kohdan mukaisesti sitä on sovellettu väliaikaisesti 1 päivästä tammikuuta 2007.

                     (3)

                     Lissabonin sopimuksen 1 päivänä joulukuuta 2009 tapahtuneen voimaantulon johdosta Euroopan unioni on korvannut Euroopan yhteisön ja on sen seuraaja.

                     (4)

                     Pöytäkirja olisi hyväksyttävä,

               ON HYVÄKSYNYT TÄMÄN PÄÄTÖKSEN:

            1 artikla
            Hyväksytään Euroopan unionin ja sen jäsenvaltioiden puolesta Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan väliseen Euro–Välimeri-assosiaatiosopimukseen liitettävä, Bulgarian tasavallan ja Romanian Euroopan unioniin liittymisen huomioon ottamiseksi tehty pöytäkirja (2).

            2 artikla
            Neuvoston puheenjohtaja tekee unionin puolesta pöytäkirjan 7 artiklassa määrätyt ilmoitukset (3) ja seuraavan ilmoituksen Jordanian hašemiittiselle kuningaskunnalle:

               ”Lissabonin sopimuksen tultua voimaan 1 päivänä joulukuuta 2009 Euroopan unioni korvaa Euroopan yhteisön, jonka seuraaja se on, ja se käyttää mainitusta päivästä lähtien kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Pöytäkirjan tekstissä olevia viittauksia ”Euroopan yhteisöön” tai ”yhteisöön” on siten tilanteen mukaan pidettävä viittauksina ”Euroopan unioniin”.”

            3 artikla
            Tämä päätös tulee voimaan päivänä, jona se hyväksytään.

            4 artikla
            Tämä päätös julkaistaan Euroopan unionin virallisessa lehdessä.

            Tehty Brysselissä 12 päivänä maaliskuuta 2019.

                  Neuvoston puolesta

                  Puheenjohtaja

               E. O. TEODOROVICI

            (1)  Hyväksyntä annettu 18 päivänä tammikuuta 2011 (EUVL C 136E, 11.5.2012, s. 105).

            (2)  EUVL L 40, 13.2.2010, s. 64.

            (3)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


title: Neuvoston päätös (YUTP) 2019/539, annettu 1 päivänä huhtikuuta 2019, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta

text:
                  2.4.2019

                  FI

                  Euroopan unionin virallinen lehti

                  L 93/15

         NEUVOSTON PÄÄTÖS (YUTP) 2019/539,
         annettu 1 päivänä huhtikuuta 2019,
         Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 31 päivänä heinäkuuta 2015 päätöksen (YUTP) 2015/1333 (1) Libyan tilanteen johdosta määrättävistä rajoittavista toimenpiteistä.

                     (2)

                     Neuvosto hyväksyi 28 päivänä syyskuuta 2018 päätöksen (YUTP) 2018/1465 (2).

                     (3)

                     Ottaen huomioon Libyan tilanteen jatkuvan epävakauden ja vakavuuden neuvosto on päättänyt, että kolmeen henkilöön kohdistuvia rajoittavia toimenpiteitä olisi jatkettava vielä kuuden kuukauden ajan.

                     (4)

                     Päätös (YUTP) 2015/1333 olisi näin ollen muutettava tämän mukaisesti,

               ON HYVÄKSYNYT TÄMÄN PÄÄTÖKSEN:

            1 artikla
            Korvataan päätöksen (YUTP) 2015/1333 17 artiklan 3 ja 4 kohta seuraavasti:

                  ”3.   Edellä 8 artiklan 2 kohdassa tarkoitettuja toimenpiteitä sovelletaan liitteessä II oleviin 14, 15 ja 16 kohtaan 2 päivään lokakuuta 2019.

                  4.   Edellä 9 artiklan 2 kohdassa tarkoitettuja toimenpiteitä sovelletaan liitteessä IV oleviin 19, 20 ja 21 kohtaan 2 päivään lokakuuta 2019.”

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Brysselissä 1 päivänä huhtikuuta 2019.

                  Neuvoston puolesta

                  Puheenjohtaja

               G. CIAMBA

            (1)  Neuvoston päätös (YUTP) 2015/1333, annettu 31 päivänä heinäkuuta 2015, Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta (EUVL L 206, 1.8.2015, s. 34).

            (2)  Neuvoston päätös (YUTP) 2018/1465, annettu 28 päivänä syyskuuta 2018, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta (EUVL L 245, 1.10.2018, s. 16).


title: Neuvoston päätös (EU) 2019/867, annettu 14 päivänä toukokuuta 2019, Etelämantereen meren elollisten luonnonvarojen säilyttämistä käsittelevässä toimikunnassa (CCAMLR) Euroopan unionin puolesta otettavasta kannasta ja CCAMLR:ssa unionin puolesta esitettävästä kannasta 24 päivänä kesäkuuta 2014 annetun päätöksen kumoamisesta

text:
                  28.5.2019

                  FI

                  Euroopan unionin virallinen lehti

                  L 140/72

         NEUVOSTON PÄÄTÖS (EU) 2019/867,
         annettu 14 päivänä toukokuuta 2019,
         Etelämantereen meren elollisten luonnonvarojen säilyttämistä käsittelevässä toimikunnassa (CCAMLR) Euroopan unionin puolesta otettavasta kannasta ja CCAMLR:ssa unionin puolesta esitettävästä kannasta 24 päivänä kesäkuuta 2014 annetun päätöksen kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Unioni hyväksyi neuvoston päätöksellä 81/691/ETY (1) Etelämantereen meren elollisten luonnonvarojen säilyttämistä koskevan yleissopimuksen (2), jäljempänä ’CAMLR-yleissopimus’, joka tuli voimaan 7 päivänä huhtikuuta 1982 ja jolla perustettiin Etelämantereen meren elollisten luonnonvarojen säilyttämistä käsittelevä toimikunta (CCAMLR). Belgia, Espanja, Ranska, Saksa, Italia, Puola, Ruotsi ja Yhdistynyt kuningaskunta ovat myös CAMLR-yleissopimuksen sopimuspuolia. Kreikka, Alankomaat ja Suomi ovat CAMLR-yleissopimuksen sopimuspuolia mutta eivät CCAMLR:n jäseniä.

                     (2)

                     CAMLR-yleissopimuksen IX artiklan 1 kohdan nojalla CCAMLR:n vastuulla on hyväksyä vuosikokouksissaan säilyttämistoimenpiteitä, joilla pyritään varmistamaan Etelämantereen meren elollisten luonnonvarojen säilyttäminen, mukaan lukien niiden järkiperäinen käyttö. Tällaisista toimenpiteistä voi tulla unionia sitovia.

                     (3)

                     Euroopan parlamentin ja neuvoston asetuksessa (EU) N:o 1380/2013 (3) edellytetään, että unioni varmistaa kalastus- ja vesiviljelytoimien olevan ekologisesti kestäviä pitkällä aikavälillä sekä varmistaa niiden hoitamisen johdonmukaisesti taloudellisten, sosiaalisten ja työllisyyteen liittyvien etujen saavuttamista ja elintarvikkeiden saatavuuden parantamista koskevien tavoitteiden kanssa. Siinä edellytetään myös, että unioni soveltaa kalastuksenhoitoon ennalta varautuvaa lähestymistapaa ja pyrkii varmistamaan, että meren luonnonvaroja hyödynnetään siten, että pyydettävien lajien kannat palautetaan kestävän enimmäistuoton mahdollistavia tasoja suuremmiksi ja pidetään näillä tasoilla. Lisäksi säädetään, että unioni toteuttaa parhaiden käytettävissä olevien tieteellisten lausuntojen perusteella säilyttämis- ja hoitotoimenpiteitä, tukee tieteellisen tiedon ja tieteellisten lausuntojen tuottamista, lopettaa asteittain saaliiden poisheittämisen ja tukee kalastusmenetelmiä, jotka lisäävät kalastuksen valikoivuutta ja joilla vältetään ja vähennetään tahattomia saaliita mahdollisimman paljon ja joita käytettäessä kalastuksesta meriekosysteemiin ja kalavaroihin kohdistuvat vaikutukset jäävät pieniksi. Asetuksessa (EU) N:o 1380/2013 säädetään vielä nimenomaisesti, että unioni soveltaa kyseisiä tavoitteita ja periaatteita ulkoisia kalastussuhteitaan harjoittaessaan.

                     (4)

                     Kuten unionin ulkoasioiden ja turvallisuuspolitiikan korkean edustajan ja Euroopan komission yhteisessä tiedonannossa ”Kansainvälinen valtamerten hallinnointi: valtamerten tulevaisuusohjelma” ja neuvoston kyseisestä yhteisestä tiedonannosta antamissa päätelmissä todetaan, toimenpiteiden edistäminen alueellisten kalastuksenhoitojärjestöjen tukemiseksi ja niiden tehokkuuden ja tarvittaessa hallinnoinnin parantamiseksi on keskeisellä sijalla unionin toiminnassa näillä foorumeilla.

                     (5)

                     Komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”EU:n strategia muoveista kiertotaloudessa” viitataan erityisiin toimenpiteisiin, joilla vähennetään muovijätettä ja merten pilaantumista sekä pyydysten katoamista tai hylkäämistä merellä.

                     (6)

                     On aiheellista vahvistaa vuosiksi 2019–2023 CCAMLR:n kokouksissa unionin puolesta otettava kanta, koska CCAMLR:n säilyttämistoimenpiteet sitovat unionia ja voivat vaikuttaa ratkaisevasti unionin oikeuden sisältöön erityisesti seuraavien osalta: neuvoston asetukset (EY) N:o 1035/2001 (4), (EY) N:o 600/2004 (5), (EY) N:o 601/2004 (6), (EY) N:o 1005/2008 (7) ja (EY) N:o 1224/2009 (8) sekä Euroopan parlamentin ja neuvoston asetus (EU) 2017/2403 (9).

                     (7)

                     Kannan tulisi koskea unionin jaetun toimivallan piiriin kuuluvia asioita vain siltä osin kuin ne vaikuttavat yhteisiin unionin sääntöihin. Euroopan unionin tuomioistuimen yhdistetyissä asioissa C-626/15 ja C-659/16 (10) antaman tuomion mukaisesti unionin tulisi tukea merellisten suojelualueiden (MPA) perustamista CCAMLR-alueelle ainoastaan yhdessä sen jäsenvaltioiden kanssa. Tämän päätöksen ei tulisi vaikuttaa unionin ja sen jäsenvaltioiden väliseen toimivallan jakoon.

                     (8)

                     CCAMLR:n kokouksissa unionin puolesta otettava kanta on nyt vahvistettu CCAMLR:ssa unionin puolesta esitettävästä kannasta 24 päivänä kesäkuuta 2014 annetulla neuvoston päätöksellä. On aiheellista kumota kyseinen päätös ja korvata se uudella päätöksellä, joka kattaa vuodet 2019–2023.

                     (9)

                     Ottaen huomioon, että CAMLR-yleissopimuksen alueen kalavarat ovat muutostilassa ja että näin ollen unionin kannassa on otettava huomioon viimeaikainen kehitys, mukaan lukien ennen CCAMLR:n kokouksia tai niiden aikana esitetyt uudet tieteelliset ja muut olennaiset tiedot, olisi vuosiksi 2019–2023 vahvistettava Euroopan unionista tehdyn sopimuksen 13 artiklan 2 kohdassa esitetyn unionin toimielinten keskenään tekemän vilpittömän yhteistyön periaatteen mukaisesti menettelyt unionin kannan vuosittain tehtävää tarkennusta varten,

               ON HYVÄKSYNYT TÄMÄN PÄÄTÖKSEN:

            1 artikla
            Etelämantereen meren elollisten luonnonvarojen säilyttämistä käsittelevän toimikunnan (CCAMLR) kokouksissa unionin puolesta otettava kanta esitetään liitteessä I. Kyseinen kanta koskee unionin jaetun toimivallan piiriin kuuluvia asioita vain siltä osin kuin ne vaikuttavat yhteisiin unionin sääntöihin.

            2 artikla
            CCAMLR:n kokouksissa unionin puolesta otettavan kannan vuosittain tehtävä tarkennus suoritetaan liitteen II mukaisesti.

            3 artikla
            Komission ehdotuksesta neuvosto arvioi ja tarvittaessa tarkistaa liitteessä I esitettyä unionin kantaa viimeistään vuonna 2024 pidettävää CCAMLR:n vuosikokousta varten.

            4 artikla
            Kumotaan Etelämantereen meren elollisten luonnonvarojen säilyttämistä käsittelevässä toimikunnassa (CCAMLR) Euroopan unionin puolesta esitettävästä kannasta 24 päivänä kesäkuuta 2014 annettu neuvoston päätös.

            5 artikla
            Tämä päätös tulee voimaan päivänä, jona se hyväksytään.

            Tehty Brysselissä 14 päivänä toukokuuta 2019.

                  Neuvoston puolesta

                  Puheenjohtaja

               P. DAEA

            (1)  Neuvoston päätös 81/691/ETY, tehty 4 päivänä syyskuuta 1981, Etelämantereen meren elollisten luonnonvarojen säilyttämistä koskevan yleissopimuksen tekemisestä (EYVL L 252, 5.9.1981, s. 26).

            (2)  EYVL L 252, 5.9.1981, s. 27.

            (3)  Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

            (4)  Neuvoston asetus (EY) N:o 1035/2001, annettu 22 päivänä toukokuuta 2001, Dissostichus spp. -lajien saaliiden dokumentointijärjestelystä (EYVL L 145, 31.5.2001, s. 1).

            (5)  Neuvoston asetus (EY) N:o 600/2004, annettu 22 päivänä maaliskuuta 2004, Etelämantereen meren elollisten luonnonvarojen säilyttämistä koskevan yleissopimuksen alueella tapahtuvaan kalastustoimintaan sovellettavista teknisistä toimenpiteistä (EUVL L 97, 1.4.2004, s. 1).

            (6)  Neuvoston asetus (EY) N:o 601/2004, annettu 22 päivänä maaliskuuta 2004 kalastustoimintaan sovellettavista valvontatoimenpiteistä Etelämantereen meren elollisten luonnonvarojen säilyttämistä koskevan yleissopimuksen alueella (EUVL L 97, 1.4.2004, s. 16).

            (7)  Neuvoston asetus (EY) N:o 1005/2008, annettu 29 päivänä syyskuuta 2008, laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta (EUVL L 286, 29.10.2008, s. 1).

            (8)  Neuvoston asetus (EY) N:o 1224/2009, annettu 20 päivänä marraskuuta 2009, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta (EUVL L 343, 22.12.2009, s. 1).

            (9)  Euroopan parlamentin ja neuvoston asetus (EU) 2017/2403, annettu 12 päivänä joulukuuta 2017, ulkoisten kalastuslaivastojen kestävästä hallinnoinnista ja neuvoston asetuksen (EY) N:o 1006/2008 kumoamisesta (EUVL L 347, 28.12.2017, s. 81).

            (10)  ECLI:EU:C:2018:925.

            LIITE I

               Etelämantereen meren elollisten luonnonvarojen säilyttämistä käsittelevässä toimikunnassa (CCAMLR) unionin puolesta otettava kanta

            1.   PERIAATTEET
            CCAMLR:n puitteissa unioni

                        a)

                        toimii yhteisen kalastuspolitiikan yhteydessä soveltamiensa tavoitteiden ja periaatteiden mukaisesti, erityisesti soveltamalla asetuksen (EU) N:o 1380/2013 2 artiklan 2 kohdan mukaisesti ennalta varautuvaa lähestymistapaa ja kestävän enimmäistuoton mahdollistaviin tasoihin liittyviä tavoitteita ekosysteemilähtöisen lähestymistavan käytön edistämiseksi kalastuksenhoidossa, tahattomien saaliiden välttämiseksi ja vähentämiseksi niin pitkälle kuin mahdollista, saaliiden poisheittämisen lopettamiseksi asteittain ja kalastustoiminnasta meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi sekä edistämällä taloudellisesti kannattavaa ja kilpailukykyistä unionin kalastusalaa kohtuullisen elintason turvaamiseksi kalastustoiminnasta riippuvaisille tahoille ottaen samalla huomioon kuluttajien edut;

                        b)

                        pyrkii siihen, että sidosryhmät osallistuvat asianmukaisesti CCAMLR:n toimenpiteiden valmisteluvaiheeseen, ja varmistaa, että CCAMLR:n puitteissa toteutettavat toimenpiteet ovat CAMLR-yleissopimuksen mukaisia;

                        c)

                        varmistaa, että CCAMLR:n puitteissa hyväksytyt toimenpiteet ovat kansainvälisen oikeuden, ja erityisesti vuonna 1982 tehdyn YK:n merioikeusyleissopimuksen, vuonna 1995 tehdyn hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen, aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä vuonna 1993 tehdyn sopimuksen sekä satamavaltion toimenpiteistä vuonna 2009 tehdyn elintarvike- ja maatalousjärjestön sopimuksen määräysten, mukaisia;

                        d)

                        pyrkii ottamaan kantoja, jotka vastaavat alueellisten kalastuksenhoitojärjestöjen samalla alueella esittämiä kantoja;

                        e)

                        pyrkii yhtenäisyyteen ja synergiaan unionin kahdenvälisissä kalastussuhteissaan kolmansien maiden kanssa harjoittaman politiikan kanssa ja varmistaa johdonmukaisuuden suhteessa muuhun politiikkaansa, erityisesti ulkosuhteiden, työllisyyden, ympäristön, kaupan, kehityksen sekä tutkimuksen ja innovoinnin aloilla;

                        f)

                        varmistaa unionin kansainvälisten sitoumusten noudattamisen;

                        g)

                        toimii yhteisen kalastuspolitiikan ulkoisesta ulottuvuudesta annetusta komission tiedonannosta 19. maaliskuuta 2012 annettujen neuvoston päätelmien (1) mukaisesti;

                        h)

                        pyrkii luomaan tasapuoliset toimintaedellytykset unionin laivastolle CAMLR-yleissopimuksen alueella samojen periaatteiden ja vaatimusten perusteella kuin sovelletaan unionin lainsäädännön mukaan, sekä edistämään näiden periaatteiden ja vaatimusten yhdenmukaista soveltamista;

                        i)

                        noudattaa neuvoston päätelmiä (2), jotka on annettu unionin ulkoasioiden ja turvallisuuspolitiikan korkean edustajan ja Euroopan komission yhteisestä tiedonannosta Kansainvälinen valtamerten hallinnointi: EU:n panos vastuulliseen valtamerten hoitoon (3), ja edistää toimenpiteitä CCAMLR:n tukemiseksi ja sen tehokkuuden ja tarvittaessa hallinnon ja toimintakyvyn parantamiseksi (erityisesti tieteellisen toiminnan, vaatimusten noudattamisen, läpinäkyvyyden ja päätöksenteon osalta) panoksena valtamerten kestävään hallinnointiin sen kaikissa ulottuvuuksissa;

                        j)

                        yhdessä jäsenvaltioiden kanssa aktiivisesti tukee suojeltujen merialueiden edustavan verkoston perustamista Eteläiselle jäämerelle, myös esittämällä CCAMLR:lle unionin ja sen jäsenvaltioiden toimesta erityisehdotuksia suojelluiksi merialueiksi;

                        k)

                        edistää koordinointia alueellisten kalastuksenhoitojärjestöjen ja meriä koskevien alueellisten yleissopimusten välillä ja tapauksen mukaan yhteistyötä maailmanlaajuisten organisaatioiden kanssa kunkin tahon toimeksiannon puitteissa;

                        l)

                        edistää muiden kuin tonnikalaan liittyvien alueellisten kalastuksenhoitojärjestöjen kesken samanlaisia yhteistyömekanismeja kuin niin kutsuttu Koben prosessi tonnikalaan liittyvillä alueellisilla kalastuksenhoitojärjestöillä.

                  2.   SUUNTAVIIVAT
            Unioni pyrkii, tapauksen mukaan, tukemaan sitä, että CCAMLR toteuttaa seuraavat toimenpiteet:

                        a)

                        kalavarojen säilyttämis- ja hoitotoimenpiteet CAMLR-yleissopimusalueella parhaiden käytettävissä olevien tieteellisten lausuntojen perusteella; mukaan lukien sellaiset CCAMLR:n säätelemiin meren elollisiin luonnonvaroihin liittyvät suurimpia sallittuja saaliita (TACit) ja kiintiöitä tai pyyntiponnistuksen säätelyä koskevat toimenpiteet, joiden avulla saavutetaan kestävää enimmäistuottoa vastaava taso viimeistään vuonna 2020 tai pidetään tätä tasoa yllä. Tarvittaessa kyseisiin säilyttämis- ja hoitotoimenpiteisiin on sisällyttävä erityistoimenpiteitä liikakalastuksesta kärsiviä kantoja varten pyyntiponnistuksen pitämiseksi käytettävissä olevien kalastusmahdollisuuksien mukaisena;

                        b)

                        toimenpiteet laittoman, ilmoittamattoman ja sääntelemättömän kalastuksen (LIS-kalastuksen) ehkäisemiseksi, estämiseksi ja poistamiseksi CAMLR-yleissopimuksen alueella, mukaan lukien LIS-alusten luettelointi sekä tietojenvaihdon lisääminen muiden alueellisten kalastuksenhoitojärjestöjen kanssa, ristiinluettelointi muiden alueellisten kalastuksenhoitojärjestöjen kanssa ja kohdennetut toimet kansallisuudettomia aluksia vastaan;

                        c)

                        toimenpiteet, joiden avulla voidaan tehostaa kalastusalan tieteellisen tiedon keräämistä sekä lisätä ja parantaa kalastusalan ja tutkijoiden välistä yhteistyötä;

                        d)

                        seuranta-, valvonta- ja tarkkailutoimenpiteet CAMLR-yleissopimuksen alueella, jotta voidaan varmistaa valvonnan tehokkuus sekä vastaavuus CCAMLR:n hyväksymien toimenpiteiden kanssa, mukaan lukien CCAMLR:n hoitamia luonnonvaroja koskevien jälleenlaivaustoimien valvonta ja CCAMLR:n Dissostichus spp. -lajeja koskevan dokumentointijärjestelyn tarkistaminen kyseisten lajien kaupan mahdollisten puutteiden korjaamiseksi ja yhteyksien luomiseksi viereisten alueellisten kalastuksenhoitojärjestöjen kanssa, jotta ne toimisivat CCAMLR:n dokumentointijärjestelyn kanssa yhteistyössä;

                        e)

                        toimenpiteet kalastustoiminnasta meriluonnon monimuotoisuuteen ja meriekosysteemeihin ja niiden luontotyyppeihin kohdistuvien kielteisten vaikutusten minimoimiseksi, mukaan lukien toimenpiteet, joilla pyritään vähentämään merten pilaantumista, estämään muovin päästämistä mereen ja vähentämään meressä olevasta muovista meriluonnon monimuotoisuudelle ja meriekosysteemeille aiheutuvia vaikutuksia, CAMLR-yleissopimuksen alueella olevia haavoittuvia meriekosysteemejä koskevat suojelutoimenpiteet valtamerillä harjoitettavan syvänmeren kalastuksen hallinnointia koskevien FAO:n kansainvälisten suuntaviivojen mukaisesti, sekä toimenpiteet tahattomien saaliiden, erityisesti vaarantuneiden meressä elävien lajien saaliiden, välttämiseksi ja vähentämiseksi niin pitkälle kuin mahdollista ja saaliiden poisheittämisen lopettamiseksi asteittain;

                        f)

                        toimenpiteet hylättyjen, kadonneiden tai muuten poisheitettyjen pyydysten vaikutusten vähentämiseksi valtameressä ja kyseisten pyydysten tunnistamisen ja talteenoton helpottamiseksi;

                        g)

                        toimenpiteet pelkästään hainevien keräämiseksi harjoitettavan kalastuksen kieltämiseksi sekä sen edellyttämiseksi, että kaikki hait puretaan aluksesta siten, että jokainen evä on niissä luonnollisesti kiinni;

                        h)

                        suositukset, tarvittaessa ja asiaankuuluvien perustamisasiakirjojen sallimassa laajuudessa, kalastusalan työtä koskevan Kansainvälisen työjärjestön (ILO) yleissopimuksen täytäntöönpanon tukemiseksi;

                        i)

                        tapauksen mukaan yhteiset toimintamallit muiden, erityisesti samalla alueella kalastuksenhoitoa harjoittavien, alueellisten kalastuksenhoitojärjestöjen kanssa;

                        j)

                        muut tekniset toimenpiteet CCAMLR:n alaisten elinten ja työryhmien lausuntojen perusteella;

                        k)

                        yhdessä jäsenvaltioiden kanssa suojeltujen merialueiden perustaminen parhaiden käytettävissä olevien tieteellisten lausuntojen perusteella Etelämantereen meren elollisten luonnonvarojen ja meriluonnon monimuotoisuuden säilyttämiseksi sekä haavoittuvien ekosysteemien ja ympäristöllisten erityispiirteiden suojelemiseksi.

               (1)  7087/12 REV 1 ADD 1 COR 1.

               (2)  7348/1/17 REV 1, 24.3.2017.

               (3)  JOIN(2016) 49 final, 10.11.2016.

            LIITE II

               Etelämantereen meren elollisten luonnonvarojen säilyttämistä käsittelevän toimikunnan kokouksissa otettavan unionin kannan vuosittainen tarkentaminen

            Ennen jokaista CCAMLR:n vuosikokousta, kun kyseisen elimen on tehtävä päätöksiä, joilla on unioniin kohdistuvia oikeudellisia vaikutuksia, on toteutettava tarvittavat toimenpiteet, jotta unionin puolesta esitettävässä kannassa voidaan ottaa huomioon uusimmat Euroopan komissiolle toimitetut tieteelliset ja muut olennaiset tiedot, liitteessä I esitettyjen periaatteiden ja suuntaviivojen mukaisesti.
            Tätä tarkoitusta varten komissio toimittaa neuvostolle riittävän aikaisin ennen kutakin CCAMLR:n vuosikokousta kyseisiin tietoihin perustuvan asiakirjan, jossa esitetään unionin kannan ehdotetun tarkennuksen erityispiirteet unionin puolesta esitettävän kannan yksityiskohdista käytävää keskustelua ja niiden hyväksymistä varten.
            Jos jossakin CCAMLR:n kokouksessa, mukaan lukien paikalla pidettävät kokoukset, ei päästä yksimielisyyteen uusien seikkojen ottamisesta huomioon unionin kannassa, asia saatetaan neuvoston tai sen valmisteluelinten käsiteltäväksi.


title: Sosiaaliturvajärjestelmien yhteensovittamista käsittelevä hallintotoimikunta – Päätös F3, annettu 19 päivänä joulukuuta 2018, asetuksen (EY) N:o 883/2004 68 artiklan tulkinnasta siltä osin kuin on kyse erotusetuuden laskentamenetelmästä (ETA:n kannalta ja EY:n ja Sveitsin sopimuksen kannalta merkityksellinen teksti.)

text:
               26.6.2019

               FI

               Euroopan unionin virallinen lehti

               C 215/2

      SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA
      PÄÄTÖS F3,
      annettu 19 päivänä joulukuuta 2018,
      asetuksen (EY) N:o 883/2004 68 artiklan tulkinnasta siltä osin kuin on kyse erotusetuuden laskentamenetelmästä
      (ETA:n kannalta ja EY:n ja Sveitsin sopimuksen kannalta merkityksellinen teksti)
      (2019/C 215/02)
      SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
      ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a kohdan, jossa säädetään, että hallintotoimikunnan vastuulla on käsitellä kaikkia hallinnollisia ja tulkinnallisia kysymyksiä, jotka johtuvat asetuksen (EY) N:o 883/2004 säännöksistä tai sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetusta Euroopan parlamentin ja neuvoston asetuksesta (EY) N:o 987/2009 (2),
      ottaa huomioon asetuksen (EY) N:o 883/2004 68 artiklan,
      ottaa huomioon asetuksen (EY) N:o 987/2009 60 artiklan,
      sekä katsoo seuraavaa:

                  (1)

                  Asetuksen (EY) N:o 883/2004 68 artiklan 2 kohdassa säädetään, että jos useamman jäsenvaltion lainsäädännössä on päällekkäisiä perhe-etuusoikeuksia, perhe-etuudet myönnetään sen lainsäädännön mukaisesti, joka on määritelty ensisijaiseksi 1 kohdan säännösten mukaisesti. Toisen lainsäädännön tai toisten lainsäädäntöjen mukainen oikeus perhe-etuuksiin keskeytetään ensiksi mainitun lainsäädännön mukaiseen määrään, ja kyseisen määrän ylittävä osuus maksetaan tarvittaessa erotusetuutena.

                  (2)

                  Asetuksen (EY) N:o 883/2004 yhdenmukaisen soveltamisen helpottamiseksi hallintotoimikunta katsoo, että mainitun artiklan täytäntöönpanoa varten olisi vakiinnutettava yhdenmukainen menettelytapa siltä osin kuin on kyse kahdessa tai useammassa asiaankuuluvassa lainsäädännössä vahvistettujen määrien vertaamisesta ja sen erotusetuuden määrittämisestä, jonka asianomainen laitos mahdollisesti joutuu maksamaan.
                  Hallintotoimikunta käsitellen asiaa asetuksen (EY) N:o 883/2004 71 artiklan 2 kohdassa säädetyin edellytyksin,

            ON PÄÄTTÄNYT SEURAAVAA:

                  1.

                  Sen jäsenvaltion laitoksen, jonka lainsäädäntöä ei ole määritelty ensisijaiseksi asetuksen (EY) N:o 883/2004 68 artiklan 1 kohdan mukaisesti, on jokaisen perheenjäsenen osalta verrattava keskenään ensisijaiseksi määritellyssä lainsäädännössä vahvistettujen perhe-etuuksien määrää ja sen soveltamassa lainsäädännössä vahvistettujen perhe-etuuksien määrää.

                  2.

                  Suoritettuaan vertailun jokaisen perheenjäsenen osalta kyseinen laitos maksaa erotusetuuden, joka vastaa suuruudeltaan näiden kahden määrän välistä erotusta.

                  3.

                  Tämä päätös julkaistaan Euroopan unionin virallisessa lehdessä. Päätös tulee voimaan kahdentenakymmenentenä päivänä sen jälkeen, kun se on julkaistu.

               Hallintotoimikunnan puheenjohtaja

            Bernhard SPIEGEL

         (1)  EUVL L 166, 30.4.2004, s. 1.

         (2)  EUVL L 284, 30.10.2009, s. 1.